《巢经巢观李少温篆书元次山浯溪铭拓本用皇甫持正题浯溪石韵》
清代·莫友芝

道州山水篇，刻划固琐碎。疏花透凝寒，落落自真熊。

名流必好事，矧以生聚外。隐于柳诸记，举帜作先队。

少温六书学，醇驳难互盖。平生斯翁后，笔迹负精裁。

居然参中兴，千载两无对。斯铭在乾嘉，谭者莫能槩。

眼明经巢生，剜剔功实大。双胼饱群蜭，万本匈流辈。

晴窗检奇踪，幽梦入秋濑。巉巉双石门，向我宁有待。

作者简介：（1811—1871）贵州独山人，字子偲，号郘亭，晚号眲叟。莫与俦子。道光十一年举人。家世传业，通文字训诂之学，与郑珍俱为西南大师。工诗。尤工真行篆隶书。咸丰间以知县用，弃去，游江南，客曾国藩幕，与学者张文虎、张裕钊等校雠经史。有《郘亭知见传本书目》、《郘亭诗钞》、《遵义府志》、《声韵考略》等。